Саксызлык аркасында туганнарын яндырган

	Башкортстанда Яңавыл районының Югары Барабановка авылындагы янгынның сәбәбе билгеле булды. Анда исерек вахтачы спиртның куәтен тикшерергә тели һәм очраклы рәвештә йортын яндыра.	 Янгын нәтиҗәсендә аның әнисе һәм абыйсы вафат булган. 48 яшьлек ир саксызлык аркасында ике һәм аннан да күбрәк кешегә үлем китерү турында җинаять эшенең фигуранты булды, дип хәбәр итте Тикшерү комитетының республика идарәсе. Бу хәл 20 апрельдә иртәнге сәгать 10да Югары Барабановка авылында була. Тикшерү органында аңлатуларынча, шикләнелүче башка төбәктә хезмәт хакы урынына бирелгән спиртны канистра капкачына сала һәм аны яндырып карый. Ялкын янәшәдә торган йорт әйберләренә күчә, ә аннары бөтен өйне ялмап ала. 
	---	
Матбугат.ру

	№ --- | 22.04.2021	


